Sekolah Menengah Kebangsaan Seri Serdang

Sekolah Menengah Kebangsaan Seri Serdang atau nama ringkasnya SMK Seri Serdang, ialah sebuah Sekolah Menengah Kebangsaan yang terletak di Taman Seri Serdang, Seri Kembangan, Selangor.

Pada Tahun 2023, Sekolah Menengah Kebangsaan Seri Serdang memiliki 947 pelajar lelaki，1024 pelajar perempuan dan seramai 129 orang guru，Ia menjadikan jumlah keseluruhan seramai 2100 orang dalam sekolah ini.
2023

Sejarah 
Asal-usul nama Sekolah Menengah Kebangsaan Seri Serdang ialah dari sebatang pokok yang bernama “Serdang”. Nama “Serdang” ini mula digunakan sejak sekolah ini mula dibuka lagi iaitu pada 2 Januari 1983. Sekolah Menengah Kebangsaan Seri Serdang ini pada asalnya kawasan yang rata dan bersebelahan dengan bekas lombong bijih timah yang kini ditebus guna untuk dijadikan taman rekreasi. Tempat ini dipilih kerana amat sesuai didirikan sekolah serta berdekatan dengan kawasan perumahan. Sekolah Menengah Kebangsaan Seri Serdang telah dirasmikan penubuhannya 2 Julai 1994 oleh yang berhormat Dato’ Amar Dr. Sulaiman bin Haji Daud, Menteri Pendidikan Malaysia ketika itu.

Kali pertama sesi persekolahan hanya dua blok bangunan iaitu BLOK A dan BLOK B, sebuah kantin, dan sebuah bangunan bengkel seni perusahaan, Oleh itu, bangunan BLOK D dibina pada tahun 1987. Tahun berikutnya, bangunan 3 tingkat BLOK C dirancang pembinaanya pada tahun 1991. Bangunan ini dapat menampung 14 buah kelas dan 3 buah bilik makmal sains. Pertambahan penduduk di kawasaan Serdang menyebabkan sekolah masih menghadapi masalah kekurangan kelas, Maka pada tahun 1992, bangunan kayu (BLOK E) dibina. Bangunan segera lagi dibina untuk mengatasi kekurangan kelas pada tahun 1994 iaitu BLOK F. Pada bulan Jun 1993, bangunan milik pemaju perumahan Seri Serdang diambil alih oleh pihak sekolah untuk dijadikan bangunan pejabat pentadbiran sekolah.

Kini SMK Serdang mampu menampung 72 buah kelas, 6 Makmal Sains, sebuah Perpustakaan, Bilik Audio Visual, Bilik Guru, Bilik Pengawas, Bilik Sukan, Bilik Koperasi, Surau, Pusat Tarbiah, Bilik Jahitan, Bilik Masakan, Café Seri, Bilik Landskap, Dewan Seri, Gelari Inovatif. Kewujudan pelbagai bilik bantuan menjana kecermerlangan akademik dan kokurikulum.

Untuk membantu perkembangan fizikal dan mental pelajar, gelanggang badminton dan bola keranjang menjadi medan pelajar untuk mengeluarkan peluh untuk menyihatkan badan. Pembentukan persekitaran yang kondusif untuk aktiviti pengajaran dan pembelajaran telah merangsangkan pihak sekolah menyediakan 2 buah pondok bacaan yang dikelilingi oleh kehijauan flora. Udara yang segar dapat membantu anak didik mencetus ilham yang bernas sepanjang sesi persekolahan mereka.

Pada tahun 2003, warga pejabat telah mendapat satu ruang yang lebih selesa untuk menjalankan perkhidmatan mereka di tingkat 1 BLOK A baru.Pada tahun 
2012,sebuah bengkel dan studio Mata Pelajaran Vokasional Landskap(MPV Landskap) telah siap dibina untuk dimanfaatkan oleh pelajar yang memilih mata pelajaran elektif ini.Sebuah Astaka Kooperasi telah dibina pada tahun 2013 untuk tujuan tapak perhimpunan bagi murid-murid sesi petang dan aktiviti-aktiviti lain juga menggunakan ruangan ini secara efektif.

Senarai Pengetua SMK Seri Serdang 1982-Kini 
 En. Chew Fong 2-1-1982 - 27-1-1986
 En. Jaafar Bin Othman (H.S.C.) 1-2-1986 - 7-4-1986
 Tuan Haji Sidek Bin Abdul Ghani (S.P.M.) 1-3-1986 - 31-7-1986 
 En. Ahmad bin Mansor (H.S.C.) 1-8-1987 - 1-1-1988 
 Allahyarham En. Abdullah bin Munam (S.T.P.M.) 1-2-1988 - 31-12-1989
 En. Ismail bin Harun (B. A. Hons) 1-1-1989 - 15-6-1992
 Puan Ramlah Bt. Hj. A. Rahman (B. A. Hons) 16-6-1992 - 15-10-1992
 Allahyarham En. Abdul Haziz Bin Kidam (B. A. Hons) 16-10-1992 - 28-2-1994
 Allahyarham En. Supian bin Ismail (B. A. Hons) 1-3-1994 - 17-12-1995
 Pn. Fouziah Bt. Hj. Abd. Majid (B. A. Hons) 18-12-1995 - 15-4-2003
 Datin Faizah Bt. Yusoff 16-4-2003 - 16-7-2014
 Datin Seri Kamariah Bt. Mohamad 16 Oktober 2014 - 2019
Pn. Serina Binti Jaafar - 2019-Kini

Lencana sekolah 
Lencana Sekolah Menegah Kebangsaan Seri Serdang telah direka cipta oleh Encik Chew Fong, selaku Pengetua pertama sekolah ini

Visi 
Pendidikan Berkualiti Insan Terdidik Negara Sejahtera.

Misi 
 Melestarikan Sistem Pendidikan Yang Berkualiti Untuk Membangunkan Potensi Individu Bagi Memenuhi Aspirasi Negara.

Objektif Sekolah 
 Melahirkan Insan Yang Patuh Pada Tuhan 
 Melahirkan Pelajar Yang Cemerlang Dari Segi Akedemik Dan KoKurikulum
 Melahirkan Pelajar Yang Berbakat Dalam Bidang Sukan,Kesenian Dan Sains
 Melahirkan Pelajar Yang Celik IT
 Melahirkan Pelajar Dengan Kemahiran Serba Guna
 Melahirkan Pelajar Yang Berdisiplin Dan Pekerti Mulia
 Mewujudkan Iklim Sekolah Yang Ceria
 Mewujudkan Budaya Yang Profesional Dan Beretika Dalam Kalangan Staf Sekolah
 Mewujudkan Budaya Kerja Yang Berpasukan Dalam kalangan Guru
 Melahirkan Pelajar Yang Mementingkan Kebersihan
 Menjalinkan Kerjasama Yang Erat Dengan Ibubapa Dan Komuniti

Falsafah Sekolah 
Pendidikan Di Sekolah Ini Ialah Satu Usaha Yang Berterusan Ke Arah Kejayaan Akademik,Kokurikulum Dan Sahsiah Pelajar Yang Seimbang Dan Harmonis Dari Segi Intelek,Rohani,Emosi Dan Jasmani.

Pencapaian 
 MMU Invitational Teakwondo Tournament 2014 - Mohammad Amirul Haziq Bin Zakiruddin & Farah Farhanah Binti Abdul Rahim ( 3 Emas 1 Perak)
 Pasukan Bahas Bahasa Melayu Ala Parlimen (JOHAN) yang diwakili oleh Muhammad Hazimi Bin Ismail, Anis Sakinah Binti Mohd, Janaarthanan A/L Jivananthan, Daniel Fikhry Bin Che Rosli dan Nur Fara Fadilah Binti M.Yasid.

Alamat 
Sekolah Menengah Kebangsaan Seri Serdang
Taman Seri Serdang 
Selangor, 
Telefon = 0389489199
Faks    = 0389488995

Rujukan

Pautan luar 
 Sekolah Menengah Kebangsaan Seri Serdang
 Facebook Sekolah Menengah Kebangsaan Seri Serdang

Seri Serdang
Seri Serdang